《刘松年山居图》
宋代·唐肃

曾逐大茅君，峰头卧古云。
鸟青呼作使，鹤白养成群。
客较丹砂法，童窥玉券文。
近来烟火断，花气作垆熏。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。